Alarmen gik i nat kl. 01.55 og føllet var født kl. 02.10 - det hele gik lige efter bogen, hinden sprang så snart hun var ude med hoved og ben, og så lå de et stykke tid, selvom føllet ihærdigt forsøgte at komme på benene! DET BLEV ET HOPPEFØL SOM ØNSKET  Efter ikke engang 1 time var hun oppe og patte og bukkede, så snart man rørte hende på måsen  Dyrlægen kommer nu og vaccinerer/tjekker hende. Hun er bedårende, bliver sikkert mørkebrun som sin far og har en stor stjerne og 2 bagsokker. Navnet er ikke fundet endnu, Sydvillegaards F ER HUN IKKE SKØN?!
Som "ung i DV" kan man så kåre sin hoppe eller kræver det et andet medlemsskab?
Det kræver det fulde medlemskab, som koster 1695 i 2015.
Jeg vil tage kontakt til DV og spørge, jeg kan ikke finde noget sted hvor der står du ikke kan stille din hoppe til kåring som "ung i DV" uden at betale det fulde medlemsskab. Jeg læser at du kan betale " ung i DV" medlemsskab og stille din hoppe til kåring, har indsat hvad du får i et ung i DV medlemsskab, med fed står bla kåring og nederst står pris med blad 875kr og 375kr uden blad. Medlemskab af Ung I Dansk Varmblod giver mange fordele.  Medlemmer er berettiget til anvende det beskyttede logo - dog ej kommercielt.  Endvidere giver medlemskab adgang til at søge råd hos Videncentret for Landbrug | Heste, hvorfra der kan indhentes oplysninger om emner som fodring, opdræt af ungheste avl, staldindretning mv.  Du har sikkerhed for, at avlsdyr der er anbefalet af forbundet, er afprøvede og selekterede, og at stambogsføring og certifikatudstedelse foregår sikkert og effektivt.  Endelig har du som medlem af Dansk Varmblod indflydelse på fremavlen af den moderne danske ridehest, som i dag er særdeles velanskreven, nationalt som internationalt. Meld dig ind her: 
Jeg er ret sikker på at man ikke kan..
Hej Det er desværre ikke muligt stille heste til kåring som medlem af Ung i DV.  Der var en fejl på siden, og det skulle være rettet nu  Vh. Rie Høper
Trods min interesse for avl har jeg aldrig været til hingstekåring. Hvis man gerne vil afsted, med det primære mål at se de unge og også gerne de ældre hingste fremvist, hvornår skal man så afsted? Show osv. Interesserer mig ikke så meget
Der vises alle hingstene for hånd på hård bund.
Glæder mig især til at se 2 unghingste fra bøgegården. En efter Bøgegårdens Graf's stakkato og en skimmel efter bøgegårdens Lansini med rigtig gode gangarter. Så dem under rytter igår og var imponeret.
Hvilke muligheder er der for at få andet end brune føl på sin brune hoppe? Spørgsmålet er nok ikke så enkelt som det lyder, syns bare jeg har hørt at den brune farve er 'stærk' og derfor slår meget igennem. det er en irish cob, så der er nok noget broget i anerne... venter utålmodigt på svar 
broget kan ikke bæres skjult, så er hun det ikke skal du bruge en broget hingst for måske at få broget afkom, kommer an på om hingsten har et eller to gener for broget  Din hoppe er sort med augoti ( det gen der giver brun), hun kan så også have et rødt gen skjult det kommer an på hvad der ligger bag hende af farver. Hvis du bruger en sort hingst der ikke har rødt gen vil afkommet blive sort, og så er det så et spørgsmål om din hoppe har et gen for brun (50% chance for at hun giver det videre) eller om hun har to gener for brun (afkommet vil så blive brunt med 100% sikkerhed men vil så selv kun have et gen for brunt) bruger du så en sort hingst med rødt gen og din hoppe også har rødt gen, så ville denne jo også kunne komme til udtryk i et rødt føl. blev du lidt klogere eller mere forvirret 
Tak, jeg blev klogere  men farverne begrænser sig så til sort, brun, og måske rød. Broget hvis hingsten et det. Hvad hvis man kommer en palomino/ dun/ skimmel e.l. hingst på?
Når man skal prøve at kortlægge farver, så er det vigtigste at vide hvilke farvegener der er dominante og hvilke der er recessive/vigende. Det vigtigste genpar bestemmer om grundfarven er sort (E / dominant) eller rød (e / recessiv), dvs EE og Ee er sort, ee er rød. Det næste genpar bestemmer om den sorte hest bliver brun eller sort, men har ingen indflydelse på røde heste. Brun (A / dominant) Sort (a / recessiv). Dvs AA og Aa er brune, mens aa er sort. Det spændende kommer når man kombinerer dem.  EEaa = sort Eeaa = sort EEAA = brun EeAA = brun EEAa = brun EeAa = brun eeAA = rød eeAa = rød Skimmel er dominant dvs GG og Gg er skimler, mens gg er ikke-skimmel. Hvis hingsten har ét G, så vil han give det videre til 50% af afkommene, mens GG vil resultere i at afkommene bliver 100% skimler, uanset hoppens farve. Cream-genet er lidt specielt idet det er co-dominant, dvs ét gen fortynder farven til smokey black, buckskin eller palomino, mens to gener vil give smokey cream, perlino eller cremello. Når du skriver dun, så er jeg i tvivl om du mener buckskin? eller om du reelt set mener dun, som i Fjordhestefarve?
Takker igen, der blev jeg lidt klogere endnu... Det er buckskin jeg mener, men det har du jo så fint forklaret om.